|  |  |  |  |
| --- | --- | --- | --- |
| **Uddannelse:  Grundforløb GF1 Personvognsmekaniker** | | | |
| **Læringsaktiviteten foregår på:**  **Grundforløb 1** | | | |
| **Fag: Værkstedsfag, teori og dansk** på D-niveau | | | |
| **Tema: Grøn omstilling, bæredygtighed og sagprosa** | | | **Varighed**: 4 uger |
| **I**  **N**  **D**  **H**  **O**  **L**  **D** | **Beskrivelse til eleverne:**  I dette forløb skal du have indblik i, hvad bæredygtighed betyder for dig som person og i erhvervslivet. I vil opleve et tæt samarbejde mellem danskfaget og de tekniske fag. Dette skal give dig mulighed for at reflektere over din personlige holdning, så du kan træffe de valg du mener er rigtige for dig.  I den praktiske del skal I arbejde med genanvendelse og læringsaktiviteten foregår sådan, at der er stillet en dieselbil til rådighed.  Opgaven udføres i rullefeltrummet. Til bilen vil der være 2 forskellige hjulsæt  (forskellige størrelser) gruppen starter med en gennemgang af opgavesættet. I kan i løbet af processen søge vejledning hos faglæreren. Husk sikkerheden frem for alt.  Opgaverne der udfyldes skal i senere bruge i matematik timerne.  I dansk skal I, gennem dette forløb læse, analysere og fortolke forskellige typer artikler.  Du skal efter forløbet kunne fremstille din egen artikel og kommunikere reflekteret, nuanceret i komplekse almene og erhvervsfaglige situationer med brug af relevante tale-, lytte- og samtalestrategier i forhold til formål og situation  Du skal kunne diskutere, argumentere og kommunikere hensigtsmæssigt i en skreven artikel.  Du skal kunne anvende it og multimodale medier hensigtsmæssigt, reflekteret og kritisk til kommunikation, informationssøgning og formidling | | |
| **Læringsmål**  Du skal kunne anvende diagnosetester og aflæse målte værdier (parametermåling)  Og have en forventning om, hvad du skal måle.  Du skal kunne bruge og anvende rullefeltet sikkerhedsmæssigt korrekt.  Du skal kunne redegøre for, hvad der har indflydelse på bilen brændstofforbrug.  Du skal kunne anvende en tester til aflæsning af data værdier og parameter.  **Kompetence og læringsmål Dansk D-niveau**  [**https://www.retsinformation.dk/eli/lta/2020/692#id65888139-3dbd-476d-b1a9-2441091b2e90**](https://www.retsinformation.dk/eli/lta/2020/692#id65888139-3dbd-476d-b1a9-2441091b2e90)  **2.1.1, 2.1.2,  2.1.3 og 2.1.4 niveau D**    **Kommunikation:**   * Eleven kan kommunikere reflekteret i komplekse almene og erhvervsfaglige situationer med brug af relevant tale-, lytte- og samtalestrategier i forhold til formål og situation * Eleven kan diskutere og kommunikere hensigtsmæssigt i samarbejde og samvær med andre og reflektere over forskellige former for kommunikation. * Eleven kan vælge og anvende it og multimodale medier hensigtsmæssigt og reflekteret til kommunikation, informationssøgning og formidling. * **Læsning:** * Eleven kan læse, forstå og diskutere teksters betydning i almene og erhvervsmæssige sammenhænge og anvende relevante læsestrategier i forhold til læseformål, teksttype og kontekst. * Eleven kan gennemføre målrettet og kritisk informationssøgning med relevans for erhverv, uddannelse, samfund og dagligdag. * Eleven kan ud fra læseformål, kontekst og kendskab til teksttyper forberede, gennemføre og redegøre for læsning af relevans for erhverv, uddannelse og samfund og efterfølgende diskutere disse læsninger. * **Fortolkning:** * Eleven kan forholde sig til kultur, sprog, erhverv og uddannelse gennem analyse og diskussion af tekster. * Eleven kan vælge og analysere diverse tekster, som er relateret til erhverv, uddannelse, samfund og dagligdag og anvende relevante analysemodeller. * Eleven kan reflektere over og vurdere tekster relateret til erhverv, uddannelse, samfund og dagligdag på grundlag af analyse. * **Fremstilling:** * Eleven kan anvende relevante skrivestrategier og udtrykke sig forståeligt og varieret i skrift, tale, lyd og billede i en form, der passer til genre og situation.   **Læringsmål:**  Gennem forløbet skal du kunne:   * Du skal kunne indgå i en gruppe og bidrage til at styrke fællesskabet. * Læse og analysere forskellige artikeltyper, som omhandler bæredygtighed og andre relevante emner indenfor din fagretning. * Anvende relevante analysemodeller * Analysere forskellige typer af artikler * Fortolke og fremlægge virkemidler og mål for artiklerne * Diskutere og vurdere tolkningen * Forholde dig til forhold i samfund, erhverv, historie, uddannelse og dagligdag, som er relevant for din uddannelse og indenfor det givne emne. | | |
| **Indhold:**   * I dette emne skal du læse forskellige typer artikler, som omhandler emner du kan relatere til i de praktiske fag. Du skal kunne forholde dig analytisk til disse og skrive en fagrelevant baggrundsartikel. * I arbejdet med nyheds- og baggrundsartikler kommer du til at arbejde med: * artiklens layout begreber * at bruge sprog bevidst og anvende sproglige begreber * at udvælge relevant information til videreformidling * Du kommer til at arbejde med følgende forskellige artikeltyper: Nyhedsartikel og baggrundsartikel. * Du vil lære om kommodemodellen, nyhedstrekanten, de 5 nyhedskriterier og , forskellige kommunikationsmodeller, de tre appelformer etos, patos og logos.     **Indhold**  Oplæg om:  - Artikeltyper og deres kendetegn  - Hvordan man skriver en baggrundsartikel.  - Kommodemodellen  - Nyhedstrekanten  - De 5 nyhedskriterier  - Gennemgang af erhvervsrelevante artikler  - Kommunikationsmodeller  - Appelformer  - Virksomhedsbesøg | | |
|  |  | | |
| **V**  **Æ**  **S**  **E**  **N**  **T**  **L**  **I**  **G**    **A**  **R**  **B**  **E**  **J**  **D**  **S**  **F**  **O**  **R**  **M**  **E**  **R** | **Principper:**  **Helhedsorienteret:**  Helhedsorienteret tværfaglig undervisning, hvor teori og praksis følges ad i erhvervsfagene og danskundervisningen gennem forløbet bæredygtighed.  **Praksisnær:** For at øge elevernes motivation er undervisningen altid praksisrelateret. Opgaverne eleverne bliver stillet overfor er tidssvarende og noget eleverne kan anvende i deres videre uddannelse. Dette gør det meningsfyldt for eleven, og vi oplever at det øger arbejdsmoralen.  **Anvendelsesorienteret:** Undervisningen tager udgangspunkt i elevernes holdning/ forudsætninger om bæredygtighed. Undervisningen planlægges ud fra aktuelle problemstillinger fra erhvervet.  **Metoder:**    **Lærerrollen**  – Præsentation, vejledning og sparring. Instruering i (og i brugen af) modellerne. Der differentieres i forhold til, hvad eleverne skal opnå og lave. Præsentation af artikeltyper, herunder sproglige og billedlige virkemidler.  **Elevrollen**  – Lytte, deltage i diskussion, læse og spørge ind til artikler og modeller, analysere og fremstille jf. plan for forløbet, afslutte med skriftlig og mundtlig fremstilling  **Organisering**   – Der arbejdes hhv. individuelt og i mindre grupper. Fra begyndelsen er der lærerstyret gennemgang af analysemodellerne – herunder hvordan de bruges, forståelsesproblemer afklares og diskussioner om, hvordan de enkelte områder kan gribes an i plenum.  Artikeltyper introduceres, sprog, forskelle og virkemidler gennemgås, eksempler på forskellige artikler analyseres i fællesskab, derefter arbejdes der med forskellige artikler i grupper  Opsamling og gennemgang i plenum  Eleverne sættes i gang med at skrive en baggrundsartikel individuelt, der afleveres skriftligt.    **Undervisningsrum**  – Klasserum, evt. gruppelokale til grupper, der har behov for ro.  - Virksomhedsbesøg | | |
| **Plan for forløbet:**     * Grundlæggende kendskab til sikkerhedsmæssigt korrekt brug af rullefelt * Grundlæggende kendskab til klargøring af bil til rullefelt kørsel * Grundlæggende kendskab til brug af diagnosetester hermed aflæsning af parametermålinger * Grundlæggende kendskab til brug af røggastester * Grundlæggende kendskab til at søge data samt lovkrav   **Introduktion**  Gennemgang af analysemodeller – herunder betydning af de forskellige fokuspunkter og fagord  Gennemgang og analyse af artikler jf. analysehjulet i ”Ind i dansk” - <https://indidansk.dk/informationsartikel> .  **Uge 1**  **Mandag**   * Introduktion til sagprosa og en fælles forståelse for helheden i koblingen mellem grundfag og teori. * Læs forskellige artikler der omhandler bæredygtighed og generel sundhed i hverdagen. * Lære om artiklers opbygning og layout. * Analyse og fortolkning af teksterne   **Uge 2**  **Mandag**   * Find relevant information til videreformidling i egen artikel. * Anvend relevant teoretisk viden fra værkstedet til fremstilling af en baggrundsartikel * Tag et billede af et dæk og beskriv dæknumrene. Kan anvendes i en faktaboks i artiklen.   **Uge 3**  **Onsdag**   * Virksomhedsbesøg * Tag noter og få et citat fra rundviseren, som skal bruges i artiklen   **Uge 4**  **Mandag**   * Udarbejdelse af egen baggrundsartikel omkring virksomhedsbesøget. * Anvend de tidligere indsamlede informationer | | |
| **Feedback og evaluering:**  Der afsluttes med en, ”hvad kan i huske fra sidste gang” og derefter en kort opsummering af, hvad eleverne har gennemgået, i den følgende lektion – dette fungerer samtidigt som evaluering på om de opsatte læringsmål er opnået. Yderligere evalueres der ud fra elevernes afleverede materialer/opgaver jf. læringsmålene.  Eleverne modtager løbende feedback gennem forløbet. Der udføres en afsluttende evaluering ved brug af interviews og en spørgeskemaundersøgelse. | | |
| **Dato: 30.03.2022** | | **Beskrevet af: Line Kjær & Leon Theils Pedersen** | |